У Каталіцкім Касцёле існуюць розныя абрадныя традыцыі. Найбольш вядомыя – лацінская (або заходняя) і візантыйская (або ўсходняя). У нашай краіне, напрыклад, дзейнічае Грэка-Каталіцкая Царква, якая захавала ўсходнюю літургічную традыцыю. Вернікі, ахрышчаныя ва ўсходнім абрадзе, захоўваюць яго, калі становяцца чальцамі Каталіцкага Касцёла. Яны могуць, аднак, змяніць таксама і абрад. Гэта магчыма, калі вернік усходняга абраду пры заключэнні сужэнства прагне прыняць абрад сужэнца лацінскага кшталту або пасля атрымання дазволу Апостальскай Сталіцы.